Qonun hujjatlari talablariga ko‘ra, yuridik xizmat xodimi lavozimiga birinchi marta tayinlangan shaxslar kasbiy bilimlari, o‘quv va amaliy ko‘nikmalarini mustahkamlash hamda shakllantirish maqsadida ikki xaftalik muddatda adliya organlarida stajirovkadan o‘tadi. Kun.uz’ga ma’lum qilinishicha, Adliya vazirligida ushbu haftada davlat organi va tashkilotlari yuridik xizmati xodimi lavozimiga birinchi marta tayinlangan “O‘ZPAXTAYOG‘”AJ yuridik xizmati boshlig‘i Sharipov Farxod Sameyevich hamda O‘zbekiston Respublikasi Fanlar akademiyasi yetakchi yuriskonsulti Isanov Ulug‘bek Xolmurodovichlar amaliyot o‘tamoqda.